Diari Oficial de la Generalitat Valenciana


Sumari del DOGV 6364, del 28-09-2010 (2010/10335)

Informació pública de l'alternativa tècnica al Programa d'Actuació Integrada de la Unitat d'Execució de Sòl Urbà Residencial Carrers de l'Ermita i Mestra Pepita Olivé, de Benifaió.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6364

Data del DOGV
:   28-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10529


Data del document
:   14-09-2010

Organisme emissor
:   Combinar, SL

Tipus de document
:   Anunci

Descriptors 

:   * Benifaió
    * empresa privada
    * pla d'urbanisme

Informació pública de l'alternativa tècnica al Programa d'Actuació Integrada de la Unitat d'Execució de Sòl Urbà Residencial Carrers de l'Ermita i Mestra Pepita Olivé, de Benifaió. [2010/10340]  
La mercantil Combinar, Sociedad Limitada, amb seu social al carrer de l'Ermita, 81-A de Benifaió (València), i amb CIF número A37354028, té intenció de participar en el concurs per a l'adjudicació del Programa d'Actuació Integrada en Sòl Urbà Residencial Tram Carrers l'Ermita i Mestra Pepita Olivé, de Benifaió, les bases particulars del qual van ser aprovades pel Ple de l'Ajuntament de 28 d'abril de 2010, i publicades en el Butlletí Oficial de la Província de València número 138, de data 12 de juny de 2010, l'anunci de licitació va ser enviat al Diari Oficial de la Unió Europea el 14 de juny del 2010, i va ser publicat en el Diari Oficial de la Comunitat Valenciana número 6306, de data 8 de juliol de 2010.  
De conformitat amb el que disposa l'article 134 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), i només a l'efecte de presentació d'al·legacions, s'exposen al públic, per un termini d'un mes, els documents següents:  
- Pla de reforma interior.  
- Projecte d'urbanització.  
- Estudi d'integració paisatgística.  
- Sol·licitud dels informes preceptius.  
Aquests documents s'han protocol·litzat a la Notaria de Sara Morán Sanjuan, amb residència i domicili al carrer Nou, 14, 1r, 1a, Benifaió (València). Així mateix, se n'ha depositat una còpia a l'Ajuntament de Benifaió.  
Durant el termini d'exposició, qualsevol persona que ho desitge, podrà comparéixer a la notaria on es troba protocol·litzada l'alternativa tècnica, en horari de 10.00 a 14.00 hores, de dilluns a divendres, per a obtindre una còpia de l'acta de protocol·lització o sol·licitar que li siga mostrada, així com formular-hi al·legacions i suggeriments. Així mateix, podrà comparéixer a l'Ajuntament de Benifaió, en horari d'atenció al públic, on hi ha depositada una còpia de la documentació esmentada, a fi d'examinar-la i presentar les al·legacions que crega oportunes.  
Prèviament a la publicació d'aquest anunci, de conformitat amb el que disposa l'article 134 de la LUV, s'ha remés un avís de l'inici del procediment de gestió indirecta del Programa d'Actuació Integrada de la Unitat d'Execució Única del Tram de Sòl Urbà Residencial Carrer de l'Ermita i Mestra Pepita Olivé, de Benifaió, al domicili fiscal de les persones que consten al cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i 296.4 del Decret 67/2006 (ROGTU), aquest edicte compleix la funció de notificació per a aquells titulars eventuals desconeguts, d'ignorat parador o, a qui intentada aquesta, no s'haguera pogut practicar, sense perjudici que l'avís als titulars esmentats s'efectue addicionalment per mitjà de la publicació en el Butlletí Oficial de la Província de València.  
Benifaió, 14 de setembre de 2010.- L'administrador únic: Francisco Palop Mínguez.